Põhja-Järva Kool

Albu kooli sünnipäevakontsert
2025-10-16 17:00 - 19:00 (Europe/Tallinn) | Albu rahvamaja
Meie kool saab 104. aastaseks, ootame teid sünnipäevakontserdile vaatama ja kuulama toredaid etteasteid! Kontsert algab kell 17.00 Albu rahvamajas ja sünnipäeva puhul on ikka ka väike pidulaud.
Head õpilased, tunnid toimuvad tavapärase tunniplaani järgi. Palun pane selga kooli pidulik riietus: kooli vest, valge või hele pluus, mustad või tumedad püksid/seelik.
Õpilasliini ajad täpsustuvad.

Tordivõistlus "Maitsev raamat"
2025-10-17 | Aravete kool

Ettelugemispäev
2025-10-17 08:40 - 10:30 | Aravete kool
Ootame lapsevanemaid 17. oktoobri hommikul Aravete kooli lastele ette lugema!
Andke oma osalemisest teada 13. oktoobriks oma lapse klassijuhatajale, et saaksime ajakava paremini planeerida.

Halloweeni nädal
2025-10-27 08:00 - 2025-10-31 17:00 | Aravete kool
27.10- 31.10 Halloweeni nädal, mille lõpetab 31.10 Halloweeni stiilipäev.

Kratilood Aravete kultuurimajas
2025-10-28 10:00 - 14:30 | Aravete kultuurimaja
28.10 Kratilood Aravete kultuurimajas – koolinoorte jutuvestjate konkurss.

Halloweeni pidu Albu rahvamajas
2025-10-31 18:00 - 21:00 | Albu rahvamaja
31. oktoobril kell 18.00-21.00 toimub Albu rahvamajas Albu ja Aravete koolide noortele halloweeni pidu. Pane selga põnev kostüüm ning võta kaasa midagi maitsvat ühisele snäkilauale.
Avatud on fotonurk, toimuvad mängud, DJ Egert mängib muusikat, jagatakse ka auhindasid.

Vaimse tervise seminar noortelt noortele
2025-11-03 08:20 | Albu kool
Meie kooli vaimse tervise saadikud annavad 1.-4. klassi õpilastele ülevaate vaimse tervise vitamiinidest.

Hingedenädal
2025-11-03 08:40 - 2025-11-07 15:00 | Aravete kool
03.11-07.11 Hingedenädal
5. novembril tuleb Ründo Mülts rääkima hingedeajast

08:40–09:25 1.-4. klass
09:35–10:20 5.-9. klass

4. klass Niguliste muuseumis
2025-11-04 08:00 - 15:00
04.11 4. klass Niguliste muuseumis

Etlusvõistluse "Ellen Niiduga Midrimaal" Albu kooli voor 1.-6. klass
2025-11-04 10:10 - 11:30 | Albu kool
Voor toimub eraldi ruumides kooliastmete kaupa samaaegselt. Kõik õpilased loevad peast ühe Ellen Niidu luuletuse.

Järvamaa koolide 1.-3. klassi rahvastepalli MV Paides
2025-11-06 08:00 - 17:00

7.-9. klass Tervisemuuseumis Tallinnas.
2025-11-06 08:30 - 17:00
Esmaabi ABC töötuba.

Töötuba õpetajatele “Mis on tehisintellekt ja kuidas see töötab”
2025-11-07 12:00 - 15:00 | Aravete kool
7. novembril toimub Põhja-Järva Kooli õpetajatele IT töötuba “Mis on tehisintellekt ja kuidas see töötab”.
Koolitus pakub süvendatud praktilist lähenemist tehisintellekti (TI) mõistmisele ja kasutamisele õppetöös. Käsitletakse TI aluseid, sealhulgas mõisted, ajalugu, keelemudelite treenimine ja seadusandlus.
Töötuba viiakse läbi „Teaduspõhine õppekavade ja õppevara arendamine ning rakendamine ja õppekvaliteedi hindamine, personaalsed õpiteed ja õpianalüütika“ ehk ÕKVA+ tegevuste raames.

Helkurid särama!
2025-11-10 - 2025-11-23
10.11- 23.11 Helkurid särama! kampaania

Kombenädal
2025-11-10 08:30 - 2025-11-14 15:00
10.11- 14.11 Kombenädal
10.11 mardipäev

7.-9. klassi väljasõit Kiidjärvele
2025-11-11 08:30 - 15:00
KIK projekti väljasõit. 7.-9. klass Kiidjärve RMK
Millest jutustavad aastarõngad?

Järvamaa koolide 4.-5. klassi rahvastepalli MV Türil
2025-11-12 08:30 - 17:00

1.-4. klassi Politseimuuseumi külastus
2025-11-13 08:30 - 17:00

Sallivuse nädal
2025-11-17 08:00 - 2025-11-21 15:00 | Aravete kool
Sallivus tähendab valmisolekut mõista ja austada teisi inimesi, isegi siis, kui nad on meist erinevad – olgu välimuse, arvamuste, kultuuri või eluviisi poolest. Sallivus on tähtis, sest see aitab luua rahulikumat ja turvalisemat ühiskonda, kus inimesed saavad üksteisega arvestada, koostööd teha ja konfliktidest kergemini üle saada.

Meestepäev
2025-11-19 | Albu kool
19. novembril tähistatakse rahvusvahelist meestepäeva.

Sel puhul kutsub Albu kooli õpilasesindus kõiki üles lõbusalt kaasa lööma:
Riietu mõne tuntud mehe, filmitegelase, multikakangelase või kuulsuse kostüümi!
Kõige silmapaistvamad ja loovamad riietused saavad ka tunnustuse osaliseks.

Meestepäev
2025-11-19 09:00 - 15:00
Tähistame meestepäeva. Täna on päev, mil tunnustame kõiki mehi – teie jõudu, hoolivust ja seda erilist energiat, mis maailma liikumise hoiab!

Advendiaja alguse nädal
2025-11-24 09:00 - 2025-11-28 15:00 | Aravete kool
Algab jõuluootus. Kaunistame koolimaja ja klassid.

Kadripäeva moeshow
2025-11-24 13:00 - 14:00 | Albu kool
Sellel aastal tähistame Kadripäeva moodsas võtmes, ühendades rahvatraditsioonid loovusega.

Moeshow annab õpilastele võimaluse:
– uurida ja väärtustada Eesti rahvakalendri traditsioone,
– arendada loovust ja meeskonnatööd,
– kasvatada esinemisjulgust.

Kõik klassid saavad võimaluse luua uusi Kadripäeva moetrende:
– valitakse stiil ja kostüümid
– mõeldakse kollektsioonile nimi ja lühike tutvustus
– valitakse sobiv taustamuusika
– esitletakse oma kollektsioone teistele õpilastele

Albu kooli muusikaaia avamine
2025-11-28 12:00
Albu kooli õuel 28. november kell 12.00
Tähistame koos olulist sammu meie kooli ja kogukonna elus! Uus
muusikaaed pakub õpilastele ainulaadse võimaluse õppida muusikat
looduses, mängides erinevatel õueinstrumentidel arendades meeltega
tajumist ja loovust.
Muusikaaed toetab meie kooli arengut ja õpilaste loovuse edendamist
läbi toetavate ning innovaatiliste õpikeskkondade loomise.

Muusikaaia rajamine sai võimalikuks tänu Euroopa Sotsiaalfondi Kaasava hariduse rahastamise meetmele ja Järva vallale.

Advendilaat Aravete koolis
2025-11-30 15:00 - 17:00 | Aravete kool
Tule ja saa osa jõulueelsest rõõmust!
Aravete kooli ees 30. novembril kell 15.00- 17.00

Südamesoojuse ja headuse nädal
2025-12-01 08:00 - 2025-12-05 15:00 | Aravete kool
01.12-05.12 Südamesoojuse ja headuse nädal: Õpime jagama headust.

Laternamatk
2025-12-01 08:40 - 09:00 | Aravete kool
1.-6. klass. Matk algab 8.40 lasteaia juurest.
Võta kaasa oma latern!

Inimõiguste nädal
2025-12-08 08:40 - 2025-12-12 15:00 | Aravete kool
08.12-12.12 Inimõiguste nädal: Minu õigused ja minu kohustused
Pöörame tähelepanu inimeste õigustele ja kohustustele.
10.12 Inimõiguste päev

Advendiõhtu & jõululaat
2025-12-08 17:00 - 19:00 | Albu rahvamaja
Tule koos pere ja sõpradega nautima jõulueelset meeleolu ja sooja koosolemist!
Avatud on jõululaat, kus saab soetada õpilaste ja kogukonna valmistatud kingitusi, käsitööd ja maiustusi.

Päkapikunädal
2025-12-15 08:00 - 2025-12-19 17:00 | Aravete kool
15.12 – 19.12 Päkapikunädal
